Aseiniad ysgrifenedig sy’n dangos sut y gellir cydgysylltu cyfres o gyfleoedd dysgu i ddangos cynnydd mewn maes dysgu a phrofiad penodol.
Cyflwyniad
O fewn yr aseiniad hwn mi fyddaf yn drafod pwysigrwydd y defnydd o Asesu ar gyfer Dysgu (AagD), yn ogystal â phryd dylai AagD cael ei ddefnyddio o fewn sesiynau. Pwrpas Asesu ar gyfer Dysgu yw dod i ddeall cyrhaeddiad disgybl yn ogystal â’i chyflawniad. Felly nid yn unig galluogi athro(awes) i weld pa lefel o ddealltwriaeth mae disgybl wedi cyrraedd mai AagD ond ei alluogi i weld faint o ymdrech mae’r disgybl wedi rhoi i gyrraedd y lefel yna. Mae Asesu ar gyfer Dysgu yn ymgysylltu â’r Cwricwlwm Drafft ar gyfer Cymru a fydd yn statudol yn 2022. O fewn y cwricwlwm newydd nodwyd y 12 egwyddor addysgeg. Cysylltir AagD yn benodol â’r seithfed egwyddor sef ‘dilyn egwyddorion asesu ar gyfer dysgu’ (Yr Athrofa). Dangosir hyn pa mor bwysig y mae defnyddio AagD o fewn gwersi. O fewn y cwricwlwm newydd rhoddir mwy o bwyslais ar y defnydd o asesu ffurfiannol, h.y. AagD, er mwyn cefnogi dysgu ac addysgu (Llywodraeth Cymru, 2019). 
Mi fyddaf yn trafod tri episod dysgu ac o leiaf tri o’r Meysydd Dysgu a Phrofiad (MDaPh) o’r cwricwlwm newydd o fewn yr aseiniad. Nodi’r yn y ‘Cwricwlwm i Gymru 2022’ fod yna 6 maes dysgu a phrofiad a fydd yn cymryd lle pynciau yn yr ysgol. Y chwe maes yw Celfyddydau Mynegiannol, Dyniaethau, Gwyddoniaeth a Thechnoleg, Iechyd a Lles, Ieithoedd, Llythrennedd a Chyfathrebu, a Mathemateg a Rhifedd (Llywodraeth Cymru, 2019). Mi fyddaf yn trafod y meysydd Celfyddydau Mynegiannol, Dyniaethau ac Ieithoedd, Llythrennedd a Chyfathrebu (ILC) o fewn yr aseiniad. Cynlluniwyd y sesiynau ar gyfer disgyblion blwyddyn 2, sef plant o 6 i 7 mlwydd oed. Rwyf wedi penderfynu ar ddosbarth o 28 o blant gan mai dyna faint y dosbarthiadau dwi wedi dod i’r arfer a gweld. Nid oes gan unrhyw un o’r disgyblion anghenion ychwanegol ond petai’r angen gall y gweithgareddau cael eu haddasu ar gyfer disgyblion lefel is neu lefel uwch. Penderfynais ddilyn y thema ‘Fy Ardal Leol’ wrth fynd ati i gynllunio’r sesiynau. Dewisais ddefnyddio’r thema hon ar gyfer yr aseiniad gan ei fod yn thema sydd yn cysylltu’n dda â’r cwricwlwm newydd lle fu mwy o bwyslais ar addysgu disgyblion am Gymru a’i ardal leol. ‘Fy Ardal Leol’ yw’r thema a ddilynwyd gan y dosbarth yn ystod y tymor, gyda’r dosbarth yn dysgu am ddalgylch Llandysul. Mi fyddai’r sesiynau hyn yn cael ei gynnal o fewn ail ran hanner cyntaf y tymor.
Mi fydd y tri sesiwn yn ffocysu’n benodol ar Yr Hen Gapel yn Llwynrhydowen. Yn y sesiwn cyntaf mi fyddaf yn ffocysu ar y MDaPh Dyniaethau, gan edrych yn benodol ar agwedd hanesyddol y maes. Mi fydd y disgyblion yn dysgu am beth ddigwyddodd yn Yr Hen Gapel yn y flwyddyn 1876 ac yn ymchwilio i’r digwyddiad gan ddefnyddio iPads. Cysylltwyd yr ail sesiwn â’r MDaPh ILC oherwydd bydd y disgyblion yn ysgrifennu llythyr. Byddant yn ysgrifennu llythyr tuag at y sgweier er mwyn ceisio ei berswadio i ganiatáu’r gymuned i ddefnyddio’r capel. O fewn y trydydd sesiwn mi fydd y MDaPh Celfyddydau Mynegiannol yn cael ei gyffwrdd, gyda’r disgyblion yn creu llyfr stori ddigidol allan o luniau byddant yn creu trwy’r defnydd o iPad a'r rhaglen 'jit5'. Rwyf yn defnyddio amrywiaeth o strategaethau AagD o fewn y sesiynau uchod a fydd yn gwella ansawdd siarad, asesu ffurfiannol a hunanasesu neu asesu cyfoed.
Adolygiad o Lenyddiaeth
Mae asesu yn cael ei ddefnyddio fel ffordd o helpu ac ysgogi disgyblion i ddysgu. Mae yna dwy prif reswm dros asesu, sef asesu er mwyn gwella ac asesu er mwyn profi. Mae strategaethau Asesu ar gyfer Dysgu yn cwmpasu’r rhan asesu ar gyfer gwella ac mae asesiad o’r dysgu yn cwmpasu’r rhan asesu er mwyn profi. Defnyddir AagD yn ystod y dysgu yn y tymor byr gan ei fod yn fath o asesu ffurfiannol a defnyddir asesiad o’r dysgu ar ôl cyflawni’r dysgu gan ei fod yn asesu crynodol. Mae AagD yn wahanol i asesu crynodol oherwydd ei fod yn golygu rhoi adborth cyfredol i’r disgyblion wrth iddynt ddysgu ac mae’n gallu achosi newid yn y cynllunio, naill ai yn ganol y sesiwn neu efallai ar gyfer y sesiwn dilynol. Golyga hyn ei fod yn cynorthwyo’r disgyblion wrth iddynt gyflawni eu gwaith. Ar y llaw arall mae asesu crynodol yn rhoi trosolwg o gyrhaeddiad disgybl ar amser penodol. Nid yw’r asesu hyn yn galluogi’r athro(awes) i gynorthwyo’r disgybl i wella ei gyrhaeddiad nes iddynt ddechrau darn newydd o waith. Yn ôl Cambridge Assessment, Asesu ar gyfer Dysgu “is an approach to teaching and learning that creates feedback which is then used to improve students’ performance”. Yn 1998 cyhoeddodd Black a Wiliam adroddiad ‘Inside the Black Box’. Dyma’r adroddiad a ysbrydolodd y syniad o AagD. Cred yr awduron bod gormod o’r amser dysgu yn cael ei harwain gan athrawon yn hytrach nag cael ei arwain gan ddisgyblion. Cred hefyd bod disgyblion dim yn derbyn adborth adeiladol clir a fyddai’n eu cynorthwyo (Grigg, R. 2015, t.397). O ganlyniad i’r adroddiad hyn mae mwy o bwyslais wedi cael ei roi ar AagD dros y blynyddoedd. Gellir gweld hyn o fewn y cwricwlwm newydd i Gymru. O fewn y cwricwlwm drafft rhoddir pwyslais ar ddysgwyr yn arwain y dysgu yn hytrach nag yr athrawon. Yn ôl Black (2003) mae yna bedwar prif agwedd i AagD sef rhannu meini prawf gyda disgyblion, cwestiynau/ siarad o ansawdd da, y defnydd o adborth safonol, a’r defnydd o hunan asesu ac asesu cyfoed. Mae dysgu sy’n cael ei arwain gan y dysgwyr yn galluogi’r athrawon i gynnal mwy o’r strategaethau AagD uchod o fewn eu gwersi. Er enghraifft gall yr athro(awes) defnyddio dechrau sesiwn i greu meini prawf efo cymorth y disgyblion yn hytrach na’i defnyddio i gyflwyno meini prawf parod. Byddai hyn yn golygu bod y disgyblion yn rhan o’r dysgu ac yn fwy tebygol o ddeall beth a ofynnwyd iddynt. Dywed Black a Wiliam (1998) “improved formative assessment helps low achievers more than other students and so reduces the range of achievement while raising achievement overall”. Mae asesu ffurfiannol yn annog cynnydd yn pob disgybl ond yn annog cynnydd uwch yn ddisgyblion lefel is. Mae hyn oherwydd bod y disgyblion yn derbyn adborth a chymorth wrth iddynt wneud y gwaith ac yn cael y cyfle i weithredu ar yr adborth yn syth. Rhoddwyd y cyfle i athrawon cefnogi dysgu yn fwy effeithiol. Dywed bod monitro’r hyn sy’n digwydd o fewn gwersi yn rhan bwysig arall o AagD. Gall monitro “helpu’r athro i wybod pa weithgareddau sy’n effeithiol a hefyd y rhai sydd angen ei newid y tro nesaf” (Jones, 2017).  Mae hyn yn plethu â AagD gan ei fod yn galluogi addasu’r cynllunio cyn, yn ystod neu ar ôl y sesiwn. Golygir hyn bod yr athro(awes) yn cael y cyfle i addasu’r gweithgaredd ar gyfer galluoedd gwahanol o fewn y dosbarth. Yn ôl Llywodraeth Cynulliad Cymru (2010) “mae defnyddio strategaethau a defnyddio ‘adnoddau' sy’n hybu’r nodweddion hyn yn creu dysgwyr mwy annibynnol, myfyriol a gwydn, sef un o brif nodau’r Cwricwlwm Cenedlaethol”. Golyga hyn fod AagD yn plethu mewn i’r Cwricwlwm Cenedlaethol a’i nod o gyrraedd y pedwar diben sef “dysgwyr uchelgeisiol, galluog... cyfranwyr mentrus, creadigol... dinasyddion egwyddorol, gwybodus... unigolion iach, hyderus” (Donaldson, 2015). Nid yw’n bosibl cyrraedd unrhyw un o’r dibenion uchod heb fod y disgybl yn medru gweithio’n annibynnol ac wedi derbyn adborth cefnogol o’i gwahanol athrawon yn ystod ei addysg. Er mwyn i athro(awes) bod yn athro(awes) effeithiol mae’n rhaid bod ganddynt y gallu i esbonio’n glir, addasu pan fu angen, monitro dysgu a gallu’r disgyblion, a.y.b. (Ko a Sammons, 2013). Felly er mwyn bod yn athro(awes) effeithiol rhaid defnyddio strategaethau AagD o fewn y dosbarth. O fewn fy ngwersi rwyf yn defnyddio ystod o strategaethau AagD sydd yn boblogaidd gydag athrawon yn ysgolion megis Meddwl, Paru, Rhannu neu ddewis disgybl/ pâr trwy ddefnyddio ffyn loli. Mae’r strategaethau hyn yn cael ei ddefnyddio fel ffordd o wella ansawdd y dysgu ar gyfer y disgyblion. Dywed Siraj a Taggart (2013) “teachers in excellent and good schools provided more evaluative feedback than those in poor schools”. Heb y defnydd o strategaethau AagD gall peri’r risg fod y gweithgareddau mae’r athrawon yn cynllunio yn rhai generig iawn nad yw’n addas ar gyfer yr ystod o alluoedd o fewn y dosbarth. Fe fyddai hyn efallai yn golygu bod y disgyblion lefel is dim yn deall y gwaith gan ei fod yn rhy heriol iddynt neu fod y disgyblion gallu uwch dim yn manteisio o gwbl o’r gwaith gan ei fod yn rhy rhwydd iddynt.
Trafodaeth ar benderfyniadau cynllunio gwersi
Ar gyfer y sesiwn cyntaf rwyf wedi penderfynu gwneud gwaith sydd yn cwmpasu rhan o’r MDaPh Dyniaethau. Mi fydd y wers yn ffocysu ar y pedwerydd datganiad ‘Yr Hyn Sy’n Bwysig’ sef ‘Mae cymdeithasau dynol yn gymhleth ac yn amrywiol, ac maent yn cael eu llywio gan weithredoedd a chredoau pobl’ (Llywodraeth Cymru, 2019). Rhoddwyd ffocws penodol ar ddeilliant cyflawni o Gam Gynnydd 2 sef “gallaf adnabod rhai achosion a chanlyniadau digwyddiadau a newidiadau yn y gorffennol a’r presennol” (Llywodraeth Cymru, 2019). O fewn y sesiwn mi fydd y disgyblion yn dysgu am Yr Hen Gapel yn Llwynrhydowen. Rwyf am ddatblygu sgiliau cydweithio’r disgyblion, yn ogystal â’u sgiliau ymchwil erbyn diwedd y sesiwn. Bu cyfle i’r disgyblion datblygu eu sgiliau llafar, trwy drafod ac ymestyn ar eu hatebion, yn ogystal â’u sgiliau cymhwysedd digidol, wrth iddynt ddefnyddio iPads i gynnal ymchwil ar wefannau dilys ar y we. Mi fyddant yn gweithio mewn parau ac yn cynnal ymchwil ar y we er mwyn dod i ddeall achosion a chanlyniadau cau’r capel yn 1876. O fewn y sesiwn mi fyddaf yn defnyddio ystod o strategaethau AagD gan ffocysu’n benodol ar ddefnyddio cwestiynu a gwaith pâr i asesu dealltwriaeth y disgyblion. Yn gyntaf mi fydd y disgyblion yn ymgymryd mewn gweithgaredd Meddwl, Paru, Rhannu. Mi fyddant yn gwneud hyn ar ôl gwylio fideo i wneud â’r capel yn 1876. Ar ôl gwylio fideo, gofynnwyd i’r disgyblion beth a welant yn y fideo ac os oeddent wedi dysgu unrhyw beth am pam caewyd Yr Hen Gapel. Fyddant yn cael amser i feddwl yn unigol cyn trafod efo disgybl arall ac yna’r dosbarth cyfan. Defnyddir y strategaeth hon er mwyn ceisio gwella ansawdd siarad y disgyblion trwy gynnig cyfle iddynt “datblygu atebion mwy soffistigedig”, yn ogystal â rhoi cyfle i “gefnogi dysgwyr amharod/dysgwyr sydd â hunanhyder isel” (Llywodraeth Cynulliad Cymru, 2010. t.86). Strategaeth AagD arall a defnyddiwyd yn y sesiwn yw gweithio ar y cyd i lunio cwestiynau. Mae’r strategaeth hyn yn gofyn i’r disgyblion gweithio mewn parau neu grwpiau i gynllunio cwestiynau hoffant ddarganfod yr ateb i er mwyn datblygu eu dealltwriaeth o’r pwnc. Rôl yr athro(awes) yn y sefyllfa benodol hon yw rhoi cyfle i’r disgyblion meddwl am beth hoffant ei wybod a’u cynorthwyo i droi mewn i gwestiwn a fydd yn cynnig ateb dwys. Dylid hefyd gofyn i’r disgyblion pam hoffant wybod y pethau hyn er mwyn dod i ddeall eu rhesymeg. Ar ôl cynllunio cwestiynau mi fydd y disgyblion yn mynd ati i gynnal ymchwil ar y we er mwyn darganfod atebion i’w cwestiynau. Byddant yn creu taflen gwybodaeth efo’r wybodaeth a chasglwyd. Yng nghanol y gweithgaredd hwn mi fydd yr athro(awes) yn galw am seibiant byr o’r ymchwil lle fydd rhai o’r disgyblion yn rhannu efo gweddill y dosbarth beth maent wedi dysgu hyd yn hyn. Mi fydd hyn yn ‘mini plenary’ o fath gan fod y disgyblion yn mynd i drafod a rhannu gwybodaeth fel y byddant fel arfer yn gwneud ar ddiwedd sesiwn. Mi fydd y disgyblion a fydd yn ateb yn cael ei ddewis ar hap trwy’r defnydd o ffyn loli. Mae’r strategaeth hyn yn golygu fod angen i bob disgybl bod ar effro gan fod siawns gallent gael ei ddewis i ateb. Golyga hyn hefyd bod pob disgybl yn cael y cyfle i ateb yn hytrach nag y disgyblion mwy hyderus yn unig. Yn ogystal, mae cynnal seibiant yng nghanol y gwaith yn rhoi cyfle i ddisgyblion gwrando ar eraill a dysgu pethau efallai nad ydynt wedi darganfod yn ystod gwaith ymchwil ei hun. Wrth fynd ati i gynllunio’r sesiwn hyn mi oedd rhaid i mi ystyried beth fyddai’r disgyblion yn mwynhau gweld ar ddechrau’r wers er mwyn denu eu diddordeb i’r pwnc. Credaf fod angen i ddisgyblion cael eu diddori mewn rhyw ffordd er mwyn iddynt eisiau dysgu. 
Ar gyfer yr ail sesiwn rwyf wedi penderfynu gwneud gwaith ar y MDaPh Ieithoedd, Llythrennedd a Chyfathrebu. Rhoddwyd ffocws ar y trydydd datganiad ‘Yr Hyn Sy’n Bwysig’ sef ‘Mae dysgwyr sy’n siarad ac yn ysgrifennu’n effeithiol yn barod i chwarae rhan lawn mewn bywyd a gwaith’ (Llywodraeth Cymru, 2019). Edrychwyd yn benodol ar ddeilliant cyflawni o Gam Gynnydd 2 sef “gallaf gynllunio ac ysgrifennu at wahanol ddibenion ac ar gyfer gwahanol gynulleidfaoedd” (Llywodraeth Cymru, 2019, t.50). O fewn y sesiwn hyn mi fydd y disgyblion yn cynllunio llythyr at y Sgweier. Fyddant yn ail-ymweld â gwaith wnaethant yn sesiynau blaenorol ar y Sgweier ac ar strwythur llythyr. Mi fydd y sesiwn hon yn rhoi cyfle i ddatblygu sgiliau ysgrifennu ffurfiol y disgyblion. Mi fydd y strategaethau AagD a defnyddiwyd o fewn y sesiwn hon yn ffocysu fwyaf ar allu’r disgyblion i wneud penderfyniadau a gwerthuso gwaith ei hunain a gwaith eu cyfoedion. Ar ddechrau’r sesiwn mi fydd y disgyblion yn cydweithio â’r athro(awes) i greu’r meini prawf llwyddiant gorau ar gyfer y gweithgaredd. Defnyddiwyd strategaeth Diemwnt 9 i greu’r meini prawf llwyddiant. Mi fydd yr athro(awes) yn cyflwyno 9 meini prawf posibl i’r disgyblion ac fe fydd rhaid iddynt drafod ble i roi'r meini prawf ar y diemwnt 9 yn ôl pa mor bwysig ydyn nhw. Mae’r defnydd o ddiemwnt 9 yn rhoi cyfle i’r disgyblion trafod beth maent yn credu sydd fwyaf pwysig wrth ysgrifennu llythyr ac yna rhoi cyfiawnhad i’w dewisiadau (Llywodraeth Cynulliad Cymru, 2010, t.49). Mi fydd y strategaeth hon yn helpu’r disgyblion datblygu eu sgiliau trafod ac yn rhoi cyfle i’r athro(awes) canolbwyntio ar sgiliau ymresymu unigolion. Ar ôl penderfynu ar feini prawf llwyddiant mi fydd y disgyblion yn trafod mewn parau pam yr ydynt yn credu dylai’r Sgweier ail-agor Yr Hen Gapel. Gofynnir i bob pâr creu diagram corryn gan nodi’n eithaf manwl y gwahanol resymau o blaid ail-agor y capel. Ar ôl iddynt greu eu diagramau corryn gallent droi at bâr arall er mwyn rhannu syniadau a gwerthuso syniadau ei gilydd. Mae hyn yn debyg i’r strategaeth partneriaid siarad sydd yn “meithrin hunanhyder y dysgwyr” ac yn ei wneud yn “fwy tebygol o gyfrannu a rhannu syniadau” gan fod yr ofn o gael ei ynysu wedi cael ei ddileu (Llywodraeth Cynulliad Cymru, 2010, t.85). Ar ôl i’r disgyblion meddwl am resymau o blaid ail-agor fyddant yn mynd ati i greu drafft cyntaf o’r llythyr. Disgwylir iddynt ddilyn y meini prawf, yn ogystal â defnyddio’r rhesymau gwnaethant benderfynu ar efo’u phartneriaid. Cyn diwedd y sesiwn mi fydd y disgyblion y mynd ati i asesu drafft cyntaf eu cyfoedion. Byddant yn meddwl am ddwy seren, h.y. dwy agwedd lwyddiannus o’r gwaith, a dymuniad, sef rhywbeth sydd angen gwella. Pan fu’r disgyblion yn cael eu gwaith yn ôl byddant yn cael ychydig o amser ar ddiwedd y sesiwn i weithredu ar y dymuniad (Llywodraeth Cynulliad Cymru, 2010, t.87). Mae’r strategaeth hyn yn rhoi cyfle i’r disgyblion derbyn a gweithredu ar adborth ffurfiannol. Erbyn diwedd y sesiwn hon disgwylir bod y disgyblion wedi cwblhau drafft cyntaf eu llythyron a gweithredu ar yr adborth maent yn derbyn. Yn ogystal disgwylir ei fod wedi datblygu ei sgiliau cyfathrebu a’i sgiliau rhesymu. Fyddant wedi datblygu eu dealltwriaeth o sut mai ysgrifennu llythyr ffurfiol. 
Ffocws y trydydd sesiwn yw'r MDaPh Celfyddydau Mynegiannol. Edrychwyd yn benodol ar y trydydd datganiad ‘Yr Hyn Sy’n Bwysig’, ‘Mae gwaith creadigol yn cyfuno gwybodaeth a sgiliau gan ddefnyddio’r synhwyrau, ysbrydoliaeth a dychymyg’ (Llywodraeth Cymru, 2019). Yn y sesiwn hyn mi fydd y disgyblion yn mynd ati i greu llyfr stori ddigidol allan o luniau. Mi fydd y sesiwn hyn yn cael ei gynnal ar ddiwedd y cyfnod o ddysgu am Yr Hen Gapel ar ôl i’r disgyblion cael cyfle i ymgyfarwyddo â’r digwyddiad. Mae’r gweithgaredd yn un bydd y disgyblion yn mwynhau gwneud gan ei fod yn cael cyfle i ddefnyddio technoleg o fewn eu gwaith. Mae’n rhoi cyfle i’r athro(awes) asesu beth mae’r disgyblion wedi dysgu dros y cyfnod o sesiynau ar Yr Hen Gapel. Bydd y disgyblion yn cael y cyfle i ddefnyddio rhaglen ‘jit5’ ar iPads i greu lluniau sy’n cyd-fynd a’r gwahanol gyfnodau o hanes cau’r capel h.y. cyn y digwyddiad, y Sgweier yn cloi’r capel, adeiladu eglwys yn lle, a.y.b. I ddechrau bydd y disgyblion yn cael eu rhannu mewn i bump neu chwe grŵp. O fewn y grwpiau fydd angen i’r disgyblion penderfynu pa ran o’r stori bydd pob unigolyn yn creu llun ohono. Fe fydd rhaid iddynt drafod, efo cymorth athro pa ddarnau o’r stori sydd fwyaf pwysig ac yn haeddu llun. Ar gyfer y drafodaeth grŵp mi fydd y disgyblion yn dilyn rheolau siarad â phenderfynwyd ar yn sesiwn blaenorol rhwng yr athro(awes) a’r disgyblion. Mae dilyn y rheolau sylfaenol hyn yn galluogi’r disgyblion i gynnal trafodaeth lwyddiannus sydd yn cynnwys aelodau mwy tawel y grŵp ac yn rhoi cyfle i bob aelod rhannu syniadau (Llywodraeth Cynulliad Cymru, 2010, t.56). Ar ôl rhannu’r cyfrifoldebau rhwng y grŵp byddant yn mynd ati i fewngofnodi i’w cyfrif Hwb. Yna byddant yn lansio rhaglen ‘Just2easy’ ac yna rhaglen ‘jit5’. Mae gofyn i’r disgyblion mewngofnodi efo manylion ei hunain yn datblygu eu sgiliau cymhwysedd digidol. Cant defnyddio'r tab cyfuno er mwyn creu’r llun. Cyn i’r disgyblion mynd ati i greu eu lluniau dylai’r athro(awes) dangos enghraifft o’r fath o waith hoffant weld o’r disgyblion. Ar ôl cwblhau’r lluniau, mi fydd angen i’r disgyblion ysgrifennu disgrifiad byr o beth sy’n digwydd yn y llun. Gallent ofyn am gymorth cyfoedion neu athro(awes) wrth greu’r disgrifiad. Ar ôl i ddisgybl cyflawni’r dasg mi fydd yr athro(awes) yn rhoi adborth “sylwadau yn unig” i’r disgybl am ei waith. Mi fydd yr adborth hwn yn rhoi syniad clir i’r disgybl o beth gallent wneud i wella’i gwaith yn ogystal â rhoi cyfle iddynt weithredu ar yr adborth yn syth. Golyga hyn bod yr adborth yn adborth ffurfiannol gan ei fod yn cael ei weithredu arno. (Llywodraeth Cymru, 2019, t.52). Ar ôl i’r disgyblion weithredu ar yr adborth cawsant gan yr athro(awes) gofynnwyd iddynt arbed eu gwaith. Yna mi fydd yr athro(awes) yn cymryd lluniau pob aelod o’r grŵp a’u troi mewn i lyfr stori. Mi fydd y 5 neu 6 stori wahanol yn cael eu rhoi mewn i un llyfr dosbarth mawr. Caiff y llyfr dosbarth ei arddangos yn y dosbarth fel ffordd o ddathlu gwaith y disgyblion. Gall dathlu gwaith y disgyblion cynyddu eu hunanhyder a’u hunan barch. Ar ddiwedd y wers caiff y grwpiau gwahanol edrych ar waith ei gyfoedion gan gynnal trafodaeth am beth maent yn gweld. Gallent fynd ati i gymharu'r gwahanol straeon efo'i gilydd ac efo’r llun modelwyd gan yr athro(awes) ar ddechrau’r sesiwn. Erbyn diwedd y sesiwn mi fydd y disgyblion wedi datblygu ei sgiliau cydweithio a’i sgiliau gweithio’n annibynnol. Fyddant hefyd wedi datblygu sgiliau llythrennedd a chymhwysedd digidol trawsgwricwlaidd.
Casgliad
Yn fy marn i mae’r defnydd o strategaethau Asesu ar gyfer Dysgu o fewn y dosbarth yn bwysig iawn. Mae’r amrywiaeth o strategaethau yn galluogi i ddisgyblion o bob gallu i ddatblygu eu gallu a’u dealltwriaeth. Mae’n galluogi athrawon i weld pa lefel o ddealltwriaeth mae disgybl wedi cyrraedd yn ogystal â’i alluogi i weld faint o ymdrech mae’r disgybl wedi rhoi i gyrraedd y lefel yna. Wrth i mi fynd ati i gynllunio'r tri sesiwn gwelais fod ychwanegu strategaethau AagD fel rhan o weithgareddau yn ffordd syml ond effeithiol iawn o asesu disgyblion tra eu bod yn gweithio. O fewn fy sesiwn cyntaf ar y Maes Dysgu a Phrofiad Dyniaethau ceisiais ffocysu ar strategaethau AagD sydd yn gwella ansawdd siarad neu ansawdd cwestiynau. Credaf fod y strategaethau dewisais ar gyfer y sesiwn hyn yn gweithio’n dda efo’r gweithgareddau. Yn yr ail sesiwn fe wnes i ffocysu ar y MDaPh Ieithoedd, Llythrennedd a Chyfathrebu. O fewn y sesiwn defnyddiais strategaeth diemwnt 9 lle fo’r disgyblion yn gorfod creu’r meini prawf. Rwyf yn hapus fy mod wedi cynnwys y strategaeth hon gan ei fod yn ffordd o sicrhau bod y disgyblion yn deall beth yn union maent yn cael eu gofyn i wneud. Wrth i mi fynd ati i gynllunio’r trydydd sesiwn ar y MDaPh Celfyddydau Mynegiannol cefais ychydig o drafferth yn meddwl am strategaethau i gynnwys o fewn y sesiwn. Nid oeddwn yn medru meddwl am strategaethau oedd yn ffitio mewn yn berffaith efo’r gweithgaredd penderfynais wneud. Er hynny rwyf yn hapus fy mod wedi cynnwys y drafodaeth grŵp yn y sesiwn gan ei fod wedi rhoi’r cyfle i’r disgyblion meddwl am reolau sylfaenol siarad/ trafodaeth grŵp. Er fy mod wedi cael ychydig o drafferth wrth fynd ati i ddewis strategaethau AagD berthnasol i ddefnyddio yn y sesiynau rwyf wedi dod i ddeall ei fod yn bosibl i gynnwys AagD o fewn pob gwers gall athro mynd ati i gynllunio. Mi fydd Asesu ar gyfer Dysgu yn rhan bwysig o’r cwricwlwm newydd yn enwedig gan fod y cwricwlwm yn rhoi mwy o bwyslais ar ddysgu yn cael ei arwain gan y disgybl. O ganlyniad i hyn mae’n bwysig iawn fod athrawon yn dod mewn i’r arfer o ddefnyddio strategaethau AagD yn gyson o fewn eu gwersi. Yr athrawon yna fydd yn gweld y datblygiad gorau neu fwyaf o fewn eu disgyblion yn y tymor byr yn ogystal â’r tymor hir. Felly yn syml, mae’n bwysig iawn bod pob ysgol ac athro yn gwneud ymdrech i ddefnyddio strategaethau Asesu ar gyfer Dysgu yn gyson er mwyn alluogi pob disgybl i ddatblygu hyd orau ei allu.

Atodiad A
	Darpar Athro
	Meleri Jenkins
	Dosbarth:
	Bl.2

	Maes Dysgu a Phrofiad neu Bwnc
	Dyniaethau
	Dyddiad:
	

	Ffocws Gwers:
	Hanes Yr Hen Gapel yn Llwyn Rhydowen, yn benodol ei gau yn  1876.

	Cysylltiadau ystyrlon â'r Cwricwlwm 
	Dyniaethau:
Mae cymdeithasau dynol yn gymhleth ac yn amrywiol,
ac maent yn cael eu llywio gan weithredoedd a chredoau pobl.


	Cysylltiadau ystyrlon â:
Chyfrifoldebau trawsgwricwlaidd
	Fframwaith Llythrennedd:
Llafaredd ar draws y cwricwlwm - Datblygu a chyflwyno gwybodaeth a syniadau – Cydweithio a thrafod
· cyfrannu i drafodaeth, parhau i ganolbwyntio ar y pwnc a chymryd eu tro i siarad


	Targedau Personol (Cysylltiedig â SAC ac wedi eu nodi mewn adolygiad wythnosol)





	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
Erbyn diwedd y sesiwn, mi fydd y disgyblion yn deall rhai o achosion a chanlyniadau cau'r Hen Gapel yn 1876.




	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	1. Gofyn cwestiynau priodol am y capel a’r sgweier ar ôl gwylio fideo.
2. Casglu gwybodaeth gan ddefnyddio ffynonellau dilys ar y we. 

	Meddwl, Paru, Rhannu
Gweithio ar y cyd i lunio cwestiynau 
‘Mini plenary’
Ffyn loli






	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	Cyflwyno'r Hen Gapel i’r dosbarth gan ddefnyddio llun.
Gwylio fideo ar y bwrdd gwyn rhyngweithiol – fideo ‘Y Sgweier Slei’ gan Ysgol Gynradd Pontsian: https://hwb.gov.wales/repository/resource/0daec135-ac42-423f-bd67-aa01e75a32ac/cy 
Gofyn i’r disgyblion trafod beth a welwyd yn y fideo. 

	Meddwl, Paru, Rhannu ar ôl gwylio’r fideo – trafod y digwyddiadau o fewn y fideo.
Gweithio ar y cyd i lunio cwestiynau - gweithio mewn parau i greu rhestr o gwestiynau (athrawes yn helpu’r gwahanol barau) - beth arall hoffant wybod - rhai parau yn meddwl am gwestiynau i wneud a’r digwyddiad, rhai yn meddwl am y Sgweier, ac eraill yn meddwl am y Capel yn gyffredinol - trafod rhai fel dosbarth.

	

	

Addysgu a Dysgu Craidd
	Esbonio bod y disgyblion yn mynd i ddefnyddio iPads i wneud ymchwil ar-lein.

Cynnal ‘mini plenary’ yng nghanol y gweithgaredd i weld beth mae’r disgyblion wedi dysgu – defnyddio ffyn loli i ddewis pobl i ateb.

	Gwaith pâr - defnyddio iPads i ymchwilio       ar-lein - chwilio am atebion i beth yr oeddent angen gwybod - creu taflen gwybodaeth gyda llaw efo’r wybodaeth maent yn casglu.

	iPads
Papur i greu poster
Ffyn loli

	

Sesiwn Gloi
	Casglu’r dosbarth er mwyn dangos gwaith y disgyblion i’w gilydd. 



	Trafodaeth fer ar y wybodaeth a gasglwyd, a’r gwahanol bosteri a chrëwyd. 





	





Atodiad B
	Darpar Athro
	Meleri Jenkins
	Dosbarth:
	Bl.2

	Maes Dysgu a Phrofiad neu Bwnc
	Ieithoedd, Llythrennedd a Chyfathrebu
	Dyddiad:
	

	Ffocws Gwers:
	Ysgrifennu llythyr at y Sgweier

	Cysylltiadau ystyrlon â'r Cwricwlwm 
	Ieithoedd, Llythrennedd a Chyfathrebu:
Mae dysgwyr sy’n siarad ac yn ysgrifennu’n effeithiol yn barod i chwarae rhan lawn mewn bywyd a gwaith.


	Cysylltiadau ystyrlon â:
Chyfrifoldebau trawsgwricwlaidd
	Fframwaith Llythrennedd:
Ysgrifennu ar draws y cwricwlwm - Trefnu syniadau a gwybodaeth – Ystyr, dibenion, darllenwyr
· defnyddio sgwrs i gynllunio ysgrifennu


	Targedau Personol (Cysylltiedig â SAC ac wedi eu nodi mewn adolygiad wythnosol)






	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
Erbyn diwedd y sesiwn mi fydd y disgyblion wedi cynllunio llythyr i’r Sgweier efo’r bwriad o’i berswadio i ail-agor Yr Hen Gapel.







	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	1. Adnabod prif agweddau llythyr perswadio.
2. Atalnodi’n gywir


	Diemwnt 9
Diagram Corryn
Partneriaid siarad
Dwy seren a dymuniad



	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	Ail-ymweld â’r gwybodaeth dysgwyd yn y sesiwn blaenorol am y Sgweier a’r Capel yn fras.
Esbonio bod y disgyblion yn mynd i ysgrifennu llythyr at y Sgweier er mwyn ei berswadio i      ail-agor y capel. 


	Disgyblion a’r athrawes yn cydweithio i lunio’r meini prawf llwyddiant - athrawes yn rhoi rhestr o 9 meini prawf posib - disgyblion a’r athrawes yn cynnal trafodaeth er mwyn rhoi'r meini prawf posib mewn trefn pwysigrwydd mewn ffurf diemwnt 9 - y 3 meini prawf mwyaf pwysig bydd yn cael eu dilyn wrth gyflawni’r gweithgaredd.

	

	

Addysgu a Dysgu Craidd
	Pam dylai’r Sgweier ail-agor Yr Hen Gapel? 
	Gweithio mewn parau i greu diagram corryn o’r rhesymau o blaid ail-agor y capel - partneriaid siarad â gwerthuso syniadau.
Ysgrifennu drafft cyntaf o’r llythyr gan ddilyn y meini prawf llwyddiant.
	

	

Sesiwn Gloi
	



	Asesu cyfoed – dwy seren a dymuniad
Gweithredu ar y dymuniad






	





Atodiad C
	Darpar Athro
	Meleri Jenkins
	Dosbarth:
	Bl.2

	Maes Dysgu a Phrofiad neu Bwnc
	Celfyddydau Mynegiannol
	Dyddiad:
	

	Ffocws Gwers:
	Creu stori llun (digidol) am y digwyddiad

	Cysylltiadau ystyrlon â'r Cwricwlwm 
	Celfyddydau Mynegiannol:
Mae gwaith creadigol yn cyfuno gwybodaeth a sgiliau gan ddefnyddio’r synhwyrau, ysbrydoliaeth a dychymyg.

	Cysylltiadau ystyrlon â:
Chyfrifoldebau trawsgwricwlaidd
	Fframwaith Llythrennedd:
Llafaredd ar draws y cwricwlwm - Datblygu a chyflwyno gwybodaeth a syniadau – Siarad
· mynegi barn, gan roi rhesymau a chynnig atebion priodol i gwestiynau

Fframwaith Cymhwysedd Digidol:
Rhyngweithio a chydweithio - Storio a rhannu
· arbed gwaith gan ddefnyddio enw ffeil priodol

	Targedau Personol (Cysylltiedig â SAC ac wedi eu nodi mewn adolygiad wythnosol)





	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
Erbyn diwedd y sesiwn mi fydd y disgyblion wedi creu llun digidol o gyfnod penodol o gau’r capel yn 1876 i’w rhoi mewn llyfr stori.





	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	1. Defnyddio’r manylion cywir i fewngofnodi i Hwb.
2. Defnyddio sticeri a phaent i greu llun ar jit5.

	Rheolau siarad sylfaenol
Modelu darn o waith i’r disgyblion




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol, strategaethau gwahaniaethu a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	Esbonio i’r disgyblion eu bod yn mynd i greu llyfr stori ddigidol trwy greu lluniau yn defnyddio iPads.
Rhannu’r disgyblion mewn i grwpiau o 5 neu 6.  
	Pob grŵp i drafod pa rannau o’r stori sydd yn haeddu llun ac yna penderfynu pa ran o’r stori bydd pawb yn creu llun ar gyfer.
Mewngofnodi i wefan Hwb – rhaglen just2easy



	iPads

	

Addysgu a Dysgu Craidd
	Dangos enghraifft o lun llwyddiannus i’r disgyblion. 

Cynnig adborth ar sut i wella.


	Defnyddio tab cyfuno ar raglen jit5 i greu llun.
Ysgrifennu disgrifiad o beth sy’n digwydd yn y llun. 
Arbed y gwaith.




	iPads

	

Sesiwn Gloi
	Troi’r lluniau mewn i lyfr stori - creu llyfr dosbarth i arddangos gwaith y disgyblion.



	Cymharu straeon ei gilydd.





	




